കോവിഡ് ബാധിച്ചവര്ക്ക് നല്കാനുള്ള ഗുളികയ്ക്ക് അനുമതി നല്കി ബ്രിട്ടണ് മോള്നുപിരവിര് എന്ന ആന്റിവൈറല് ലണ്ടന് കോവിഡ് ബാധിച്ചവര്ക്ക് നല്കാനുള്ള ഗുളികയ്ക്ക് അനുമതി നല്കി ബ്രിട്ടണ്. അമേരിക്കന് ഫാര്മ കമ്ബനി നിര്മ്മിക്കുന്ന മോള്നുപിരവിര് എന്ന ആന്റിവൈറല് ഗുളികയ്ക്കാണ് ബ്രിട്ടീഷ് മെഡിസിന് റെഗുലേറ്റര് അനുമതി നല്കിയത്. കൊവിഡ് ലക്ഷണമുള്ളവര്ക്ക് ദിവസം രണ്ടുനേരം നല്കാവുന്നതാണ് ഗുളിക. ലോകത്ത് ആദ്യമായാണ് ഒരു ആന്റി വൈറല് ഗുളിക കൊവിഡ് ചികില്സയ്ക്കായി ഉപയോഗിക്കാന് അനുമതി നല്കുന്നത്. അസുഖം ബാധിച്ചയുടന് ഗുളിക കഴിക്കുന്നത് കൂടുതല് ഫലപ്രദമാണെന്ന് നിര്മ്മാതാക്കള് പറയുന്നു. കൊവിഡ് ബാധിച്ച് ലക്ഷണങ്ങള് തെളിഞ്ഞാല് അഞ്ചു ദിവസത്തിനകം മരുന്ന് നല്കണമെന്നാണ് ബ്രിട്ടീഷ് ഏജന്സി നിര്ദേശം നല്കിയിരിക്കുന്നത്. ഗുളികയെത്തുന്നതോടെ ആശുപത്രിക്ക് പുറത്ത് തന്നെ ഫലപ്രദമായ ചികിത്സ ലഭ്യമാക്കാമെന്നാണ് പ്രതീക്ഷ. ആശുപത്രിവാസം കുറയ്ക്കുന്നതിനും ഇത് സഹായകമാകും. . ഗുളിക യു.എസിലെ ഫുഡ് ആന്ഡ് ഡ്രഗ് അഡ്മിനിസ്ട്രേഷന്റെ അംഗീകാരത്തിനായും സമര്പ്പിച്ചിട്ടുണ്ട്. നവംബര് അവസാനത്തോടെ സമിതി ഈ അപേക്ഷ ചര്ച്ച ചെയ്യാനായി യോഗം ചേരുന്നുണ്ട്. അമേരിക്കന് ഫാര്മ കമ്ബനി എംഎസ്ഡിയാണ് ഈ ഗുളിക നിര്മ്മിക്കുന്നത്. അംഗീകാരം ലഭിച്ചതോടെ ഇവര്ക്ക് വലിയ ഓഡറാണ് ബ്രിട്ടണ് നല്കിയിരിക്കുന്നത്. നവംബര് മാസത്തില് മാത്രം 4,80,000 കോഴ്സ് മോള്നുപിരവിര് ബ്രിട്ടനില് ലഭ്യമാകും. കൂടാതെ നിരവധി രാജ്യങ്ങളും മരുന്നു വാങ്ങാനുള്ള തയാറെടുപ്പിലാണ്. അമേരിക്ക, ഓസ്ട്രേലിയ, സിംഗപ്പൂര്, ദക്ഷിണകൊറിയ എന്നീ രാജ്യങ്ങളും നിര്മ്മാതാക്കളുമായി കരാര് ഉണ്ടാക്കിയെന്നാണ് സിഎന്എന് റിപ്പോര്ട്ട് ചെയ്യുന്നത്. അതേ സമയം ആശുപത്രികളിലെ ഡോക്ടര്മാര് നിശ്ചയിച്ചാല് മാത്രമേ ഒരു രോഗിക്ക് ഇത് ഉപയോഗിക്കാന് സാധിക്കൂ. അതേ സമയം ഫെസര്, റോഷ പൊലുള്ള ഫാര്മ കമ്ബനികളും കൊവിഡിനെതിരായ ഗുളിക വികസിപ്പിക്കാനുള്ള അവസാനഘട്ടത്തിലാണ് എന്നാണ് റിപ്പോര്ട്ട്.